stanford-oval/wikipedia huggingface dataset:
אמיר דרורי
לקריאה נוספת

איתן הבר, זאב שיף, לקסיקון מלחמת יום הכיפורים, זמורה ביתן – דביר הוצאה לאור, 2003
אביחי בקר, אינדיאנים על גבעה 16 – פלוגה בקרב החרמון, הוצאת משרד הביטחון, 2003
אלישיב שמשי, ולא אשוב עד כלותם, הוצאת משרד הביטחון, 2005, פרק רביעי: משימה בלתי אפשרית, סגן מודי בן ש"ך מ"פ חי"ר בקרב התקפה, עמודים 45–53
אלישיב שמשי, אליהם נשואות העיניים – על מפקדי חטיבות בשדה הקרב, הוצאת משרד הביטחון, 2006, עמודים 109–139
אילן כפיר, הקרב על החרמון, הוצאת דביר, 2013
משה גבעתי, המערכה בחרמון – הקרבות ברכסי החרמון במלחמת יום הכיפורים ולאחריה, הוצאת מערכות ומודן, תשע"ה–2015
אורי קיסרי, הנכד וסבו, הארץ, ‏ 9 במרץ 1960
אלישיב שמשי, ממני תראו וכך תעשו, מודן, 2016, פרק תשיעי: סגן אמיר דרורי, מ"פ גולני בפשיטה על תאופיק אל-תחתא, עמודים 119–130
דוד לויתן

ערך זה עוסק במשורר. אם התכוונתם למשמעות אחרת, ראו .
| --- | --- |
אין תמונה חופשית
 לידה:  אפריל 1937 י"ח באייר תרצ"ז תל אביב, פלשתינה (א"י)
 פטירה:  ינואר 2007 (בגיל 69) י"ט בטבת תשס"ז
 מדינה:  ישראל 
 מקום קבורה:  בית העלמין ירקון 
 
דוד לויתן  (י"ח באייר תרצ"ז, אפריל 1937 – י"ט בטבת תשס"ז, ינואר 2007) היה משורר ישראלי, מחנך במקצועו.
ביוגרפיה

דוד לויתן נולד בשנת 1937 בתל אביב. לאחר שירותו הצבאי למד באוניברסיטה העברית בירושלים וסיים בה תואר בוגר בספרות עברית וכללית. בהמשך סיים תואר מוסמך בספרות באוניברסיטת בר-אילן. עסק בהוראת הספרות והלשון העברית, בין היתר בתיכון חדש בחולון במשך כ-15 שנה. בשנים 1975–77 שהה בהודו כשליח הסוכנות היהודית, ובמסגרת זו העלה לישראל מאות יהודים. לאחר שובו מהשליחות ניהל את מחלקת החינוך של מצפה רמון, שבה התגורר, עד פרישתו לגמלאות.
את דרכו הספרותית החל בגיל 19 בכתיבת שירים, שפורסמו במוספי הספרות של עיתונים ובכתבי עת ספרותיים. ספרו הראשון, "נסי סתו", הופיע בשנת 1969 בהוצאת עקד. עד מותו פרסם עוד ארבעה ספרי שירה; האחרון שבהם, "נרקיס בפירנצה", נכתב בעת שהותו בעיר פירנצה ב-1995. לאחר מותו הופיע ספר נוסף מעיזבונו, "ספר לאדם בדרכים לבית" (אבן חושן, 2011).
דוד לויתן נפטר בשנת 2007. אלמנתו, תמר לויתן, יזמה פרס ספרותי הנקרא על שמו ומוענק אחת לשנתיים בשיתוף עם אגודת הסופרים העברים במדינת ישראל ועיריית חולון.
בנו עדי לויתן הוא סופר, משורר, איש במה ומורה לתיאטרון. בתו ונכדתו, יהודית ונטלי רענן, נחטפו לעזה ב-2023 במתקפת הפתע על ישראל ושוחררו כעבור שבועיים.
יצירתו

פרק זה לוקה בחסר. אנא תרמו לוויקיפדיה ו.
ספריו

נסי סתו: שירים, תל אביב: עקד, 1969.
בארץ חבולים: שירים, תל אביב: עקד, תשל"ה 1974.
ישוב כצל, תל אביב: ספרית פועלים, תשמ"ט 1989.
בור זבל, תל אביב: ספרית פועלים, תשנ"ד 1994.
נרקיס בפירנצה: שירים, ירושלים: כרמל, תשס"ה 2005.
לאחר מותו:
ספר לאדם בדרכים לבית: פואמה לירית; עריכה: יקיר בן-משה, רעננה: אבן חושן, 2011.
הערות שוליים

1 2  הקבר של דוד לויתן בבית העלמין ירקון, באתר BillionGraves.
| --- | --- |
בקרת זהויות :  NLI: 987007305079605171  LCCN: n89121056  VIAF: 19987354   WorldCat (עם VIAF): 19987354
RPG-29

| --- | --- |
מטול RPG-29 עם רקטה
מטול RPG-29 עם רקטה
 מידע בסיסי
 קוד נאט"ו:  Vampir
 ייעוד:  רקטה נגד טנקים ומבנים
 ארץ ייצור:  ברית המועצות ברית המועצות רוסיה רוסיה
 יצרן:  בזלט 
 פיתוח:  ברית המועצות ברית המועצות
 שימוש ראשון:  1989
 מלחמות ומבצעים:  מלחמת עיראק, מלחמת לבנון השנייה, מלחמת צוק איתן
 תקופת השירות:  1989–הווה (כ־35 שנים) 
 משתמשים:  רוסיה, אוקראינה, מקסיקו, סוריה, חזבאללה, חמאס
 פלטפורמת שיגור:  חייל בודד
 מאפיינים כלליים
 משקל:  12.1 ק"ג לא חמוש   18.8 ק"ג חמוש
 ממדים
 אורך:  1,000 מ"מ לא טעון   1.85 מטר טעון
 קוטר:  105 מ"מ
 ביצועים
 טווח:  אפקטיבי - 500 מטר
 ראש קרב והנחיה
 חדירת פלדה:  750 מ"מ מיגון ריאקטיבי
 חדירת בטון:  1,500 מ"מ בטון מזוין
 
ה-RPG-29 (אר. פי. ג'י 29; מרוסית: -РПГ-29 - Ручной противотанковый гранатомёт) הוא מטול רקטות נגד טנקים שפותח ויוצר על ידי ברית המועצות. הוא נכנס לשימוש פעיל ב-1989 במטרה לפגוע ברכב קרבי משוריין מודרני בעל שריון ריאקטיבי. זהו הנשק האחרון שנכנס לשימוש בצבא ברית המועצות לפני נפילתה.
מספר דגמים מאוחרים יותר פותחו על בסיס ה-RPG-29 כמו ה-RPG-30 וה-RPG-32. ראש הקרב החלול "טאנדם" (ראש נפץ דו-שלבי) של ה-RPG-29 הוא בין היחידים שהצליחו לחדור מבעד לשריון המרוכב של טנקים מערביים מתקדמים.
תיאור

ה-RPG-29 הוא מטול רקטות נגד טנקים המופעל על ידי חייל בודד. מעל המטול נמצא הכוונת האופטית שלו מסוג 2.7× 1P38. מתחת למטול נמצאת הידית בעלת הדק שנועדה להנחה נוחה ויציבה על כתף החייל המשגר. ניתן להוסיף למטול גם כוונת ראיית לילה.
ה-RPG-29 חריג ביחס לנשק נ"ט רוסי בכך שאין מרחק ביטחון בין המפעיל לבעירת הרקטה. במקום זאת המנוע נדלק ברגע הלחיצה על ההדק והבעירה מסתיימת עוד לפני שהרקטה עוזבת את המטול. קיימים שני ראשי חימוש לרקטה; PG-29V שנועד נגד טנקים/ביצורים, וה-TBG-29V בעל רש"ק תרמובארי שנועד כנגד אדם.
הרש"ק מסוג PG-29V מסוגל לחדור שריון מרוכב מודרני הנמצא בשימוש רוב טנקי המערכה הקיימים. בזמן ניסוי הרקטה, נעשה שימוש ב-RPG-29 כנגד טנקים מסוג T-80 ו-T-90. הרקטה הצליחה לחדור את שני הטנקים למרות המיגון הריאקטיבי שהיה להם.
היסטוריה

ה-RPG-29 פותח בשלהי שנות ה-80 של המאה ה-20, לאחר סיום פיתוח ה-RPG-26, ונכנס לשימוש בצבא הסובייטי בשנת 1989.
שימוש ברקטה זו נעשה בלחימת גרילה במזרח התיכון, הן במלחמת עיראק והן במלחמת לבנון השנייה. במלחמת לבנון השנייה השתמש החזבאללה ברקטות אלו, ביחד עם רקטות RPG-7 וטילי נ"ט מדגמי סאגר, קורנט ו-9K115-2 מטיס-M, כנגד כוחות צה"ל.
במבצע צוק איתן השתמש חמאס ברקטות אלה, ביחד עם טילי נ"ט קורנט נגד כוחות צה"ל. כלל הרקטות והטילים שנורו על טנקי מרכבה סימן 4מ יורטו על ידי מערכת "מעיל רוח".

בטבח שבעה באוקטובר השתמש חמאס ברקטות אלה לפריצת קירות הבתים ביישובים אותם תקף.
מפעילים

רוסיה רוסיה (היצרנית והמשתמשת הראשית)
אוקראינה אוקראינה
בולגריה בולגריה
מקסיקו מקסיקו
פקיסטן פקיסטן
איראן איראן
סוריה סוריה
חזבאללה חזבאללה (קיבלו את הנשק מאיראן וסוריה)
חמאס חמאס (קיבלו את הנשק מאיראן)
מפרט טכני

משקל רקטה: 6.2 ק"ג.
טווח למטרה: 500 מטר.
כושר חדירה:
פלדה: 750 מ"מ לאחר מיגון ריאקטיבי.
בטון מזוין או קיר לבנים: 1,500 מ"מ.
עץ או ביצורי חול: 3,700 מ"מ.
ראו גם

רקטה נגד טנקים
RPG-7
מטול רימונים
בזוקה (כלי נשק)
פאנצרפאוסט
לאו (נשק)
הערות שוליים

↑  רון בן ישי, בדרך לשבת השחורה: כרוניקה של כישלון אסטרטגי, מודיעיני וטקטי, באתר ynet, 12 באוקטובר 2023
מפת מפעילי RPG-29 נוכחיים (בכחול) ומפעילים לשעבר (באדום)
מייקל ג'קסון: חגיגות השלושים

מייקל ג'קסון: חגיגות השלושים (באנגלית: Michael Jackson: 30th Anniversary Celebration) הוא מופע שהתקיים בספטמבר 2001 במדיסון סקוור גארדן, ניו יורק לציון שלושים שנות קריירת הסולו של מייקל ג'קסון. המופע התקיים פעמיים: ב-7 בספטמבר וב-10 בספטמבר. בחודש נובמבר אותה שנה שידרה רשת CBS ספיישל באורך שעתיים, באותו השם, שהורכב מקטעים שצולמו בשתי ההופעות. בהופעות לקחו חלק מספר רב של אומנים שביצעו גרסאות כיסוי לשירים מהקריירה של ג'קסון. בין האומנים נמנו ויטני יוסטון, בריטני ספירס, לייזה מינלי, אליזבת טיילור וגלוריה אסטפן. בהופעה, מייקל ואחיו ביצעו מחרוזת משירי "חמישיית הג'קסונים", ההופעה האחרונה של האחים אי פעם.
הכרטיסים לשתי ההופעות נמכרו כולם תוך 5 שעות מרגע התחלת המכירה. מחירי הכרטיסים היו היקרים ביותר בתולדות מוזיקת הפופ. הכרטיסים היקרים ביותר עלו 10,000 דולר וכללו ארוחת ערב עם מייקל ופוסטר חתום בידי הזמר. בין הצופים בהופעה היה מספר רב של אמנים וידוענים ביניהם הכדורסלנים רג'י מילר וגראנט היל, הדוגמנית נעמי קמפבל, יוקו אונו והשחקנים מקולי קאלקין וסמואל ל. ג'קסון, שפתח את ההופעה הראשונה.
בהופעה הראשונה נראה ג'קסון מבולבל - הוא ביצע רק פעם אחת בקצרה את הליכת הירח המזוהה עם הזמר ואלתר את תנועות הריקוד בסיום השיר "Billie Jean". בסרט "Michael Jackson: The Life of an Icon" שהפיק דייוויד גסט, ששימש גם כמנה ההופעות, טען סט כי במופע הראשון ג'קסון היה תחת השפעה של סמים. ג'רמיין ג'קסון, אחיו של מייקל, כתב בספרו "You Are Not Alone: Michael Through a Brother's Eyes" כי מייקל היה באותו הזמן תחת השפעת דמרול, משכך כאבים בעל השלכות פסיכיאטריות.
רשימת השירים > הופעה ראשונה, 7 בספטמבר

| זמרים | שיר |
| --- | --- |
סמואל ל. ג'קסון: פתיחה
אשר, Mýa וויטני יוסטון: "Wanna Be Startin' Somethin'"
מרלון ברנדו: נאום
בילי גילמן: "Ben"
שאגי יחד עם Rayvon ו-Rikrok: "Angel"/"It Wasn't Me"
מוניקה, אל ג'ארו, ג'יל סקוט ודברה קוקס: "Home" "You Can't Win" "Ease on Down the Road"
ג'יימס אינגרם וגלוריה אסטפן: "I Just Can't Stop Loving You"
מארק אנתוני: "She's Out Of My Life"
מוניקה, תמיה, Mýa, דברה קוקס ורה דיגה: "Heal The World"
לייזה מינלי: "You Are Not Alone" "Never Never Land/Over the Rainbow"
דסטיניז צ'יילד: "Bootylicious"
ריי צ'ארלס וקסנדרה וילסון: "Crying Time"
אליזבת טיילור: הצגת חמישיית הג'קסונים
חמישיית הג'קסונים: "Can You Feel It" "ABC" "The Love You Save" "I'll Be There" "I Want You Back"
חמישיית הג'קסונים ואן סינק: "Dancing Machine"
חמישיית הג'קסוונים: "Shake Your Body (Down to the Ground)"
מייקל ג'קסון ובריטני ספירס: "The Way You Make Me Feel"
כריס טאקר: הצגת מייקל ג'קסון
מייקל ג'קסון: "Billie Jean"
מייקל ג'קסון, ג'ייסון פייג' וסלאש: "Black or White" "Beat It"
מייקל ג'קסון: "You Rock My World"
כל האומנים: "We Are the World" "You Rock My World (סגירה)"
רשימת השירים > הופעה שנייה, 10 בספטמבר

| זמרים | שיר |
| --- | --- |
אשר, Mýa ודברה קוקס: "Wanna Be Startin' Somethin'"
דיון וורוויק: "I'll Never Love This Way Again"
רומיאו מילר ו-Master P: "My Baby"
גלוריה גיינור: "I Will Survive"
98 Degrees, אשר ולות'ר ונדרוס: "Man In The Mirror"
מיסי אליוט & נלי פורטדו: "Get Ur Freak On"
בילי גילמן: "Ben"
לייזה מינלי: "You Are Not Alone" "Never Never Land/Over The Rainbow"
ארון קרטר: "I Want Candy"
גלדיס נייט: "I Heard It Through the Grapevine" "Midnight Train to Georgia"
מוניקה, תמיה, Mýa, דברה קוקס ורה דיגה: "Heal the World"
אליזבת טיילור: הצגת חמישיית הג'קסונים
חמישיית הג'קסונים: "Can You Feel It" "ABC" "The Love You Save" "I'll Be There" "I Want You Back" "Shake Your Body (Down to the Ground)"
מייקל ג'קסון: "The Way You Make Me Feel"
כריס טאקר: הצגת מייקל ג'קסון
מייקל ג'קסון: "Billie Jean"
מייקל ג'קסון, ג'ייסון פייג' וסלאש: "Black or White" "Beat It"
מייקל ג'קסון, אשר וכריס טאקר: "You Rock My World"
דביר חבר

| --- | --- |

אל"ם דביר חבר, אוקטובר 2023
 לידה:  1980 (בן 44 בערך) קריית ארבע, ישראל ישראל
 מדינה:  ישראל ישראל
 השכלה:  מכינה קדם-צבאית בני דוד 
 השתייכות:   צבא הגנה לישראל
 תקופת הפעילות:  מ-1998
 דרגה:    אלוף-משנה
 תפקידים בשירות
  מפקד פלחה"ן גולני   ראש ענף גדס"ר במא"ש במל"י   מפקד סיירת גולני   סגן מפקד חטיבת גולני   מפקד גדוד הדס   מפקד חטיבת עודד   מפקד מרכז לאימון מפקדות (מרא"ם)   מפקד יחידת רפאים
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
 
דביר חבר (נולד בשנת 1980) הוא קצין בצה"ל בדרגת אלוף-משנה, בתפקידו האחרון שימש מפקד יחידת רפאים. קודם לכן שימש מפקד חטיבת עודד, סגן מפקד חטיבת גולני ומפקד גדס"ר גולני.
ביוגרפיה

חבר, בנם של רבקה וזאב חבר מראשי מועצת יש"ע ומזכ"ל אמנה, נולד וגדל בקריית ארבע. התגייס לצה"ל בשנת 1998, ושובץ בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה. לאחר מכן מונה למפקד פלוגת מסלול בגדוד 12, בין היתר במהלך מלחמת לבנון השנייה. בהמשך שירת כמפקד פלוגה רובאית בגדוד 12. לאחר מכן מונה למפקד פלחה"ן גולני בין השנים 2008–2009, והוביל אותה בין היתר במהלך מבצע עופרת יצוקה. בהמשך שימש כמפקד בית הספר להכשרות בגדס"ר גולני. לאחר נפילת רס"ן אלירז פרץ בקרב ברצועת עזה, מונה במקומו לסגן מפקד גדוד 12. לאחר מכן שירת כמפקד מחזור בבא"ח גולני.
בשנת 2015 הועלה לדרגת סא"ל ומונה לראש ענף גדס"ר במרכז לאימונים באש במל"י, ושירת בתפקיד עד שנת 2016. ב-23 ביוני 2016 מונה למפקד גדס"ר גולני, תפקיד אותו מילא עד דצמבר 2017. בהמשך שירת כסגן מפקד חטיבת גולני בין השנים 2017–2018. לאחר מכן מונה למפקד גדוד הדס בבה"ד 1 בין השנים 2018–2019. ב-18 בנובמבר 2019 הועלה לדרגת אל"ם ומונה למפקד חטיבת עודד, תפקיד אותו מילא עד שנת 2022. לאחר מכן שירת כמפקד מרכז לאימון מפקדות (מרא"ם)[דרוש מקור] בין השנים 2022–2023.
ב-7 באוקטובר 2023, עם פתיחת מתקפת החמאס על עוטף עזה, קפץ חבר מביתו והצטרף ללחימה בקיבוץ רעים. זמן קצר לאחר מכן מונה למפקד יחידת רפאים, לאחר נפילתו של מפקד היחידה הקודם רועי לוי, בתחילת מלחמת חרבות ברזל. פיקד על היחידה במשך שישה חודשים שבהם השתתפה היחידה בלחימה אינטנסיבית ברצועת עזה.
ב-20 באפריל 2024 פרש מיידית מהפיקוד על היחידה, בשל אי מינויו למפקד הקבוע שלה, לאחר שהוחלט שהפיקוד על היחידה יעבור לאלוף-משנה טל אשור.
חיים אישיים

חבר מתגורר בסוסיא, נשוי לרותם ואב לארבעה.
הערות שוליים

↑  חדשות כיפה, ‏סבב מינויים נרחב בצה"ל, הכולל קצינים סרוגים רבים,  באתר כיפה, 26 בספטמבר, 2019
↑  דביר חבר, ‏מכתב לחייל שלי: "מותך לא היה לשווא", באתר ‏מאקו‏, 14 באפריל 2013
↑  אמיר בוחבוט‏, "אש בכל הכוח": המג"ד משחזר את הקרב הראשון מול דאעש בגולן, באתר וואלה, 30 בדצמבר 2016
↑   אז כיצד נעצב יחד קצינים מעולים לצה"ל של המחר? כנסו וגלו, באתר צה"ל, 25 בדצמבר 2018
↑  יואב זיתון, להקות הרחפנים שחיסלו 100 מחבלים: תיעוד מיוחד עם יחידת רפאים, וההקלטה האחרונה של המפקד שנפל, באתר ynet, 28 בדצמבר 2023
↑  מח"ט שנלחם בעזה החליט לעזוב את תפקידו, באתר ערוץ 7, 24 באפריל 2024
בית הסוהר שקמה

| --- | --- |
אין תמונה חופשית
 מידע כללי
 סוג:  בית סוהר 
 כתובת:  שדרות התעשייה 5
 מיקום:  אשקלון 
 מדינה:  ישראל 
 מפעיל:  שירות בתי הסוהר 
 קואורדינטות:  31°39′52″N 34°35′44″E﻿ / ﻿31.664454°N 34.595566°E﻿ / 31.664454; 34.595566
 אתר רשמי
  מפת מיקום  מפה דינמית   (למפת השפלה מוגדלת) בית הסוהר שקמה(למפת השפלה רגילה) בית הסוהר שקמה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הסוהר שקמה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הסוהר שקמה  he בית הסוהר שקמהhe בית הסוהר שקמהמפת  __ אשקלון (in English: Ascalon) [‌השפלה וסביבותיה‌]מצפון, ממזרח ומדרום: __ מועצה אזורית חוף אשקלון (in English: Hof Ashkelon Regional Council) ממערב: הים התיכון (in English: PAM) tabBackground:;tabBorder:#aaa;defaultTab:0;
 
בית הסוהר שקמה הוא מתקן כליאה הממוקם בשדרות התעשייה 5, באזור התעשייה הצפוני של אשקלון.
הקמה והיסטוריה

בית סוהר שקמה מבוסס על "מצודת טגארט", שהוקמה בשנת 1941 כתחנת משטרה כפרית (2nd Class Police Station), מזרחית לעיירה אל-מג'דל. לאחר קום המדינה שימש המתקן כתחנת המשטרה של העיר אשקלון וכלל בתוכו מתקן כליאה שנוהל בידי המשטרה והחזיק עצירים מהסביבה ומסתננים מרצועת עזה. במרץ 1964 ברחו מהכלא שלושה עצירים מרצועת עזה, שהסתייעו בעצירים יהודים להשתלט על שני השוטרים ששמרו על הכלא ולברוח.
בשנת 1969 נמסר המתקן לשירות בתי הסוהר והחל לשמש בעיקר לכליאת אסירים ביטחוניים שמספרם גדל עקב ריבוי פעילות טרור. בכלא הוחזקו קרוב ל-500 אסירים ביטחוניים, ברובם אסירי עולם ושפוטים לשנות מאסר ארוכות. ריכוז אסירי העולם בכלא אשקלון, נבע מכך שהוא כלל תאים יחסית קטנים שנחשבו יותר מתאימים לכליאת אסירי עולם. ביולי 1970 קיימו האסירים בכלא שביתת רעב. בשנת 1971 עלו תלונות רבות על מכות כלפי אסירים בכלא ובספטמבר 1971 הייתה התפרעות אסירים בכלא. האסירים טענו שההתפרעות נבעה מהיחס כלפיהם בכלא וכי שר המשטרה הודה שכלא אשקלון הוא הגרוע ביותר. בסוף אותה שנה ירד מספר האסירים שהוחזקו בכלא לכ-400.
בינואר 1972 נרצח בבית הסוהר אסיר בחשד לשיתוף פעולה, ובמאי 1972 נרצחו עוד שני אסירים על רקע דומה.
בתחילת 1977 פתחו האסירים בכלא בשביתת רעב.
בהמשך צורפו לאסירים הביטחוניים, אסירים פליליים ישראלים.
מבנה ופעילות

במתקן כלואים כ-500 אסירים השוהים ב-12 אגפים הכוללים אסירים ועצורים פליליים ישראלים ואסירים בהפרדות ובחקירה. וכן אסירים ביטחוניים, השפוטים לתקופות מאסר ממושכות. האגף הביטחוני מחולק לשניים: אגף חקירות של השב"כ ואגף תאי המאסר. במתקן משרתים כ-200 אנשי סגל, בהם אנשי ביטחון, מנהלה וטיפול.
במתקן ישנה פעילות חינוכית לאסירים הפליליים בלבד וכוללת: חוגי אומנות, קבוצות תקשורת, חינוך להורות וקבוצות דיון במגוון נושאים.
מפקד המתקן הוא בדרגת גונדר משנה, וסגנו בדרגת סגן גונדר.
אירועים

ב-29 בנובמבר 2002 נמלטו מהמתקן שני אסירים ביטחוניים שהורשעו במעורבות בפיגועים, מוחמד חאג' סלאח, בן 26 מג'נין, ונאזר מוחמד רמדאן, בן 27 משכם, השניים נתפסו יום אחרי בריחתם באזור התעשייה הצפוני באשקלון, בתום ליל חיפושים ארוך.
עד ל-21 באפריל 2004 היה כלוא במתקן "מרגל האטום" מרדכי ואנונו ולקראת תום מאסרו נערכו הפגנות בכניסה לבית הסוהר.
משנת 2011 כלוא במתקן דיראר אבו סיסי, איש חמאס שנחטף באוקראינה.
ב-20 באפריל 2013 הותקף סוהר במתקן באוזנו ובצאוורו על ידי אסיר ביטחוני באמצעות בורג.
כחלק מטבח שבעה באוקטובר תכנן כוח של 23 לוחמי נוח'בה של חמאס לפרוץ לבית הסוהר שקמה ולשחרר אסירים פלסטיניים הכלואים שם. הם נעצרו בצומת יד מרדכי על ידי לוחמי משמר הגבול, ורובם נהרגו.
הערות שוליים

↑  עזרא ינוב, היהודים שעזרו למסתננים לברוח יואשמו בסיוע לעברייני בטחון, מעריב, 20 באפריל 1964
יהודית וינקלר, לא השוטרים אשמים אלא צמרת המשטרה, חרות, 23 באפריל 1964
↑  אין תנאים מתאימים להעסקת אסירים ערבים, דבר, 8 באוקטובר 1971
↑  שר המשטרה מבהיר נסיבות, מעריב, 14 במרץ 1977
↑  אלי אייל, איננו רוצים בכם ככובשים אלא כאורחים, מעריב, 19 בפברואר 1971
↑  דני צדקוני, דוכא מרד מחבלים שפוטים בכלא אשקלון, דבר, 1 באוקטובר 1971
↑  נסתיימה שביתת הנשים בשכם, דבר, 13 באוקטובר 1971
↑  רק קרובי האסירים בעזה, דבר, 17 באוקטובר 1971
↑  אהרן גבע, מדוע הוחלף מפקד כלא אשקלון, דבר, 22 בנובמבר 1971
↑  דני צדקוני, שני אסירי הפת"ח נרצחו, דבר, 4 במאי 1973
↑  התפרעות לפני כלא אשקלון, דבר, 9 בינואר 1977
12 עו"ד הפגינו למען שובתי כלא אשקלון, דבר, 14 במרץ 1977
↑  חנן גרינברג ושמוליק חדד, המרגל מרדכי ואנונו: "אני גאה ומאושר, אין יותר סודות", באתר ynet, 21 באפריל 2004
↑  יוסי מלמן, ביהמ"ש האריך את מעצרו של המהנדס הפלסטיני אבו סיסי, באתר הארץ, 25 במרץ 2011
↑  נטע בר, דיווח ערבי: חמאס תכנן לפרוץ לכלא שקמה באשקלון, באתר ישראל היום, 20 בפברואר 2024
he
| --- | --- |
בקרת זהויות :  GND: 1111913013  LCCN: n2017076190  VIAF: 2016147270409635700006   WorldCat (עם VIAF): 2016147270409635700006
מעיל רוח (מערכת נשק)

מערכת הגנה אקטיבית לטנקים "מעיל רוח" (מכ"ם ומשגר אמצעי יירוט) על מרכבה סימן 4מ, בזמן מבצע צוק איתן.
טנק מרכבה סימן 4מ עם מערכת "מעיל רוח" בזמן מבצע צוק איתן.
מערכת "מעיל רוח" עם המשגר מכוסה במגן מתכת
Armoured Shield Protection - Active (בראשי תיבות: ASPRO-A), המכונה בצה"ל ובישראל מעיל רוח, ומשווקת בעולם בשם Trophy, היא מערכת הגנה אקטיבית לטנקים ורכב קרבי משוריין מתוצרת רפאל – מערכות לחימה מתקדמות (שפותחה בשיתוף פעולה עם אלתא מערכות), שתפקידה לגלות ולזהות בזמן אמת איומים מנשק נ"ט, להעריך את מסלול היירוט האופטימלי שלו, ולשבש או להשמיד אותו הרחק מהרכב שעליו מגנה המערכת. המערכת הפכה למבצעית ב־2009 ורשמה יירוט בכורה מבצעי מוצלח ב־2011. היא פעלה בהצלחה מלאה גם במבצע צוק איתן בשנת 2014 ויירטה בהצלחה הן רקטות נ"ט מטווח קצר והן טילי נ"ט מתקדמים ביותר כגון הקורנט. על ההישג, מפתחי המערכת קיבלו את פרס ביטחון ישראל לשנת 2014.
מערכת "מעיל רוח" מצוידת באמצעי הגנה "רכה" כגון לוחמה אלקטרונית, ומערכת הגנה אקטיבית "קשה" הכוללת מיירטים פיזיים, שמשמידים את האיום לפני שזה פוגע בטנק. מערכות המשנה לגילוי ולהתרעה מורכבות ממספר חיישנים בראשם מכ"ם בעל ארבעה לוחות "אנטנה" המורכבים מסביב לרכב כדי לספק הגנה מלאה מכל הכיוונים. תהליך היירוט מתבצע אך ורק אם המערכת מזהה שהאיום יפגע ברכב.
קיימים שני דגמים למעיל רוח. הדגם הראשון הסטנדרטי לטנקים, הדגם השני לנגמ"שים קל בכ־40% מהדגם הרגיל.
עלות המערכת הרגילה לטנק בודד נאמדה בכ־300,000 דולר.
הנדסה ועקרונות פעולה > עקרון הפעולה של המערכת

מערכת "מעיל רוח" משלבת הגנה רכה (Soft Kill) באמצעות שבשים והגנה קשה (Hard Kill) באמצעות יירוט פיזי של איומים העומדים לפגוע ברק"ם עליו היא מותקנת. מטרת השבשים היא למנוע פגיעה ישירה על ידי שימוש באמצעים כמו לוחמה אלקטרונית לשיבוש מכ"ם ותקשורת של הטיל.
המערכת מורכבת ממספר חיישנים, מכ"ם חיפוש וארבעה לוחות "אנטנה", מחשב ירי ומשגר אמצעי יירוט המותקנים על גבי הרק"ם. המכ"ם (EL/M-2133) סורק ב־360 מעלות מסביב לרק"ם, וברגע שהוא מזהה איום הוא מנתח אותו (קובע את סוגו, מהירותו, מיקומו וכיוון תנועתו) ומשגר מטען מיוחד של כדוריות מתכת שמפרק את האיום בעודו באוויר טרם הגיעו לטנק. למערכת יש יכולת להתמודד עם מגוון רחב של איומים ומספר התקפות בו־זמנית וכן יכולת לעבוד בתנועה ובכל תנאי מזג אוויר, וזאת עם 95% דיוק.
בנוסף ליירוט, המערכת מזהה מאין הרקטה או הטיל שוגרו, מתריעה על כך לצוות הטנק ומאפשרת סגירת מעגל אש מהיר ואת השמדת היורה על ידי הטנק. ב־2021 נוספו למערכת גלאים חדשים המאפשרים סגירת מעגל אש באופן מיידי והשמדת חוליית הנ"ט ששיגרה טיל על הטנק בירי מדויק ומהיר.
הנדסה ועקרונות פעולה > מאפיינים עיקריים

יכולת יירוט של כל סוגי הנשק נוגד-השריון: טילים (ATGM), רקטות (ATR, RPG) ופגזי טנקים הבנויים כמטען חלול
פגיעה הקפית מינימלית ומיזעור הפגיעה ברכב המוגן
יכולת פעולה מלאה גם בזמן תנועה
יכולת פעולה מלאה גם נגד איומים מטווחים קצרים
יכולת פעולה מלאה בסביבה צפופה ועירונית
יכולת פעולה מלאה בכל מזג אוויר
יירוט מספר איומים מכל כיוון בו־זמנית
נטען באופן אוטומטי
מאפשר הורדת משקל הרכב (על ידי הקטנת כמות לוחות ההגנה הפסיביים, שריון לכלי רכב)
אפשרי להתקנה על כלי רכב קלים וכבדים
סגירת מעגל אש מהיר, על ידי איתור האויב ששיגר את איום והשמדתו בירי מהיר ומדויק
הנדסה ועקרונות פעולה > דגמים

TROPHY HV – הגרסה הכבדה, מיועדת לרכב קרבי משוריין כבד כגון טנקים
TROPHY MV – הגרסה הבינונית, מיועדת לרכב קרבי משוריין בינוני (מעל 8 טון) כגון נגמ"שים
TROPHY LV – הגרסה הקלה, מיועדת לרכב קרבי משוריין קל ולרכבי שטח ממוגנים, דוגמת ה־HMMWV
פיתוח והצטיידות > פיתוח

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פיתוחה של המערכת החל בשנות ה-80 של המאה ה-20.
באוקטובר 2024 פרסמה חברת רפאל שהיא שידרגה את מערכת “מעיל רוח” להתמודדות עם איומים מרחפנים וכטב"מים.
פיתוח והצטיידות > קליטת המערכת בצה"ל והפיכתה למבצעית

מערכת ה־Trophy הוצגה לראשונה בתערוכת LIC 2005 בישראל במרץ 2005.
בשנת 2006 המערכת עדיין לא הייתה מבצעית, אף על פי שעברה בהצלחה מבחני שדה. ב־19 ביוני 2007 דווח שצה"ל ירכוש 100 מערכות Trophy ויתקין אותן על טנקי מרכבה סימן 4 החל מ־2008. ב־2009 הותקנה המערכת לראשונה על מחלקת טנקים באחת מחטיבות חיל השריון הישראלי. באוגוסט 2009 הכריז מפקד זרוע היבשה, אלוף אבי מזרחי, על הפיכת המערכת למבצעית (בעקבות ניסויים מוצלחים) ועל הצטיידות בשלב הראשון של חטיבת שריון ב"מעיל רוח". בכך נהפכה המערכת למערכת ההגנה האקטיבית הקשה המבצעית הראשונה בישראל.
בספטמבר 2010 נבחרה ה־Trophy Light, נגזרת קלה יותר של "מעיל רוח", לשמש כמערכת ההגנה האקטיבית של שריוניות M-ATV האמריקאיות (יחד עם TRAPS של טקסטרון).
בדצמבר 2010 צה"ל ניסה את המערכת בהצלחה בירי טיל נגד טנקים ללא רש"ק לעבר טנק מאויש. ביוני 2012 הודיע צה"ל על סיום הטמעת מערכת "מעיל רוח" בחטיבה 401 וכעת כל טנקי החטיבה מצוידים במערכת. כדי לסיים את הטמעת המערכת ערכה החטיבה אימון גדול עם המערכת החדשה, בשיתוף כוחות הנדסה קרבית.
ב־2016 הושלמה הסבתה של חטיבה 7 מטנקי מרכבה סימן 2 לטנקי מרכבה סימן 4מ המצוידים ב"מעיל רוח". ביולי 2016 השלימה מנהלת טנק המרכבה במשרד הביטחון גם את העברת הפלוגה הראשונה של נגמ"שי נמ"ר עם "מעיל רוח" לצה"ל ובתוך כך הודיעה על שילובה של המערכת גם הנמ"ר ההנדסי, שנכנס לשירות בחיל ההנדסה הקרבית, כולל את "מעיל רוח".
המערכת הייתה אמורה לפועל גם על הנגמ"ש הגלגלי – "איתן", אך באוגוסט 2019 פרסם משרד הביטחון כי החליט להצטייד במאות מערכות "חץ דורבן" כהגנה על נגמ"שי האיתן ודחפורי ה-D9 של צה"ל.
בנובמבר 2016 הודיע משרד הביטחון על רכישת מאות מערכות בהיקף של מאות מיליוני שקלים. ב־2017 אמר מפקד זרוע היבשה האלוף קובי ברק שצה"ל הזמין כאלף מערכות "מעיל רוח", וחלקן יותקנו גם על טנקי מרכבה סימן 3ד של חטיבה 188. ב־2021 הוסבה חטיבה 188 למרכבה סימן 4מ 400 הכולל גרסה משופרת של "מעיל רוח" ומערכת צי"ד.
בתחילת ההצטיידות ב"מעיל רוח" פורסם כי התקנתו דורשת יציקת צריחים חדשים, ושרק טנקים חדשים היוצאים מפס הייצור יקבלו את המערכת. הטנקים עם המערכת עליהם קיבלו את הציון מרכבה סימן 4מ. בהמשך התברר שהיה מדובר בהטעייה מכוונת (דיסאינפורמציה) ושניתן להתקין את המערכת גם על טנקים ישנים מדגמי סימן 3ד וסימן 4, שלהם שריון מודולרי, וזאת באמצעות החלפת מודול השריון המתאים. למרות זאת, טנקי מרכבה סימן 4 שעליהם מותקנת "מעיל רוח" עדיין מכונים "סימן 4מ" גם על ידי צה"ל וגם על ידי כלי התקשורת (כולל אלו העוסקים בצבא וביטחון).
ב-2023 התפרסם כי מערכת "מעיל רוח" מותקנת על מאות פלטפורמות לחימה קרקעיות בצה"ל, לרבות טנקי מרכבה סימן 3 ו-4 וכן על גבי נגמ"שי נמ"ר.
פיתוח והצטיידות > קליטת המערכת בצה"ל והפיכתה למבצעית > כלים בצה"ל עליהם מותקנת המערכת

טנק מערכה מרכבה סימן 4 ברק
טנק מערכה מרכבה סימן 4מ
רוב נגמ"שי הנמ"ר
נמ"ר הנדסי
נמ"ר לחימה (בפיתוח)
טנק מערכה מרכבה סימן 3 (בשלבי ניסוי)
טנק מדגם מרכבה סימן 4מ עם מערכת הגנה אקטיבית "מעיל רוח", נמצא בשימוש חטיבה 401 וחטיבה 7 של חיל השריון. בתמונה: הטנק בתערוכת יום העצמאות ה־68 ביד לשריון.
נמ"ר חי"ר עם "מעיל רוח".
נמ"ר הנדסי עם "מעיל רוח" בתערוכת יום העצמאות ה־69 ביד לשריון.
מערכת "מעיל רוח" של רפאל על נמ"ר עם צריח בלתי־מאויש נושא תותח אוטומטי.
פיתוח והצטיידות > צבאות זרים

באוקטובר 2017 הודיע צבא ארצות הברית על הזמנה של כ־100 מערכות "מעיל רוח" עבור חטיבה אחת של טנקי אברהמס M1A2. ביוני 2018 אושרה העסקה, שבה רפאל – מערכות לחימה מתקדמות תמכור מערכות "מעיל רוח" לאמריקאים תמורת 193 מיליון דולר. בתחילת 2019 הזמין צבא ארצות הברית מערכות הגנה לשלוש חטיבות נוספות, ושווי העסקה צמח לחצי מיליארד דולר.
בינואר 2019 פורסם שגם גרמניה תרכוש מערכות "מעיל רוח" עבור טנקי הלאופרד 2 שלה, אך היקף העסקה זאת קטן בהרבה (כ-40 מיליון יורו). ובפברואר 2021 נחתמה העסקה.
ב־15 באוקטובר 2019 נמסר שצבא ארצות הברית קיבל משלוח ראשון של מערכת ההגנה הישראלית לטנקים.
משרד הביטחון הבריטי הכריז כי הוא שוקל לרכוש את מערכות "מעיל רוח" לדגם החדש של טנקי צ'אלנג'ר 3.